Document ID: 31990R1553

*****
ΚΑΝΟΝΙΣΜΟΣ (ΕΟΚ) αριθ. 1553/90 ΤΗΣ ΕΠΙΤΡΟΠΗΣ
της 8ης Ιουνίου 1990
για την τροποποίηση του κανονισμού (ΕΟΚ) αριθ. 1735/89 για την ανάκτηση των ενισχύσεων για το αποκορυφωμένο γάλα σε σκόνη που προορίζεται για τη διατροφή των ζώων και το αποκορυφωμένο γάλα που μεταποιείται σε σύνθετες τροφές κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3879/89 (2), και ιδίως το άρθρο 10 παράγραφος 3,
Εκτιμώντας:
ότι ο κανονισμός (ΕΟΚ) αριθ. 784/90 της Επιτροπής της 29ης Μαρτίου 1990 περί καθορισμού του συντελεστή μείωσης των γεωργικών τιμών κατά την περίοδο εμπορίας 1990/91 λόγω της νομισματικής επανευθυγράμμισης της 5ης Ιανουαρίου 1990 και περί τροποποίησης των τιμών και των ποσών που καθορίζονται σε Ecu για την εν λόγω περίοδο (3) καθόρισε τον κατάλογο των γαλακτοκομικών προϊόντων που πολλαπλασιάζονται με το συντελεστή 1,001712 από τις 14 Μαΐου 1990, στα πλαίσια του καθεστώτος της αυτόματης καταργήσεως των αρνητικών νομισματικών ανοιγμάτων· ότι, με τον κανονισμό (ΕΟΚ) αριθ. 1552/90 της Επιτροπής της 8ης Ιουνίου 1990 για τον καθορισμό των τιμών και των ποσών που καθορίζονται σε Ecu στον τομέα του γάλακτος και των γαλακτοκομικών προϊόντων και τα οποία μειώνονται λόγω της νομισματικής επανευθυγράμμισης της 5ης Ιανουαρίου 1990 (4), το ποσό της ενισχύσεως στο αποκορυφωμένο γάλα σε σκόνη που προορίζεται για τη διατροφή των ζώων και στο αποκορυφωμένο γάλα που μεταποιείται σε σύνθετες ζωοτροφές πολλαπλασιάζεται με τον προαναφερθέντα συντελεστή· ότι πρέπει, συνεπώς, να προσαρμοστούν τα ποσά της ενισχύσεως που θα ανακτηθούν κατά την εξαγωγή των συνθέτων ζωοτροφών, που αναφέρονται στο παράρτημα του κανονισμού (ΕΟΚ) αριθ. 1735/89 της Επιτροπής (5)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 1735/89 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 14 Μαΐου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιουνίου 1990.

Labels: 3
17
6